*KONCEPČNÝ ZÁMER ROZVOJA ŠKOLY NA OBDOBIE ŠK.ROKOV 2018/19 – 2022/23*

*Vízia školy*

Poslaním výchovy a vzdelávania je pomôcť človeku, aby sa vedel orientovať vo svete, v ktorom žije a tak realizovať plnohodnotný život. Snahou školy má byť rozvoj potenciálu každého dieťaťa, žiaka, viesť ho k schopnosti tvorivo a kriticky myslieť, pracovať spoločne a vzájomne sa rešpektovať. Deti a žiakov viesť k zodpovednosti, čestnosti a samostatnosti. Žiť a pracovať v škole, ktorá je priateľská všetkým, učiteľom, žiakom i rodičom.

Škola sa musí stať v regióne kultúrnym, športovým a spoločenským centrom. Školu treba považovať za otvorené spoločenstvo žiakov, učiteľov a rodičov, ktorej hlavným poslaním je poskytovať komplexné služby v oblasti výchovy a vzdelávania a tak vychovávať deti a žiakov ako harmonicky rozvinuté osobnosti, schopné uplatniť sa v spoločnosti so špecifickým dôrazom na vzdelanie, vzájomnú úctu a inklúziu.

Hlavným cieľom je zvýšiť kvalitu školy, ide o to, aby žiaci neodchádzali do iných ZŠ. Aby sa škola stala atraktívnou pre žiakov, učiteľov, rodičov aj širokú verejnosť. Je potrebné zlepšiť výchovno-vzdelávací proces, eliminovať negatívne vplyvy prostredia, zamerať sa na klímu školy a dosiahnuť pozitívne prepojenie školy a rodiny. Spôsoby na dosiahnutie týchto cieľov sú rozpracované v strategických cieľoch pre jednotlivé oblasti.

Strategické ciele pre jednotlivé oblasti

1. Oblasť pedagogická (výchovno-vzdelávací proces)
2. Oblasť riadenia školy a organizácie života v škole
3. Oblasť spolupráce s rodičmi
4. Oblasť posilnenia imidžu školy
5. Oblasť spolupráce s partnermi
6. Oblasť rozvoja materiálno-technických podmienok školy
7. Projekty

*1.KONCEPČNÝ ZÁMER ROZVOJA ŠKOLY V PEDAGOGICKEJ OBLASTI*

* Školský vzdelávací program, prispôsobovať podmienkam školy a podľa požiadaviek doby a rodičov. Upraviť ho tak, aby vytváral podmienky, ktoré umožnia každému žiakovi úspešne zvládnuť vzdelávanie poskytované ZŠ.
* Zabezpečiť kvalifikované a odborné vzdelávanie.
* Monitorovať úroveň vzdelávacích výsledkov žiakov, vykonávať podrobnú analýzu a prijímať účinné opatrenia. (hospitačná činnosť v spolupráci s CPPP a P a MPC)
* Školský informačný systém ASC agenda – EDUPAGE
* Čipový dochádzkový systém
* Elektronická triedna kniha
* Web stránka školy, denne aktualizovaná
* Na druhom stupni umožniť žiakom na základe dosiahnutých výchovno-vzdelávacích výsledkov zvoliť si zameranie triedy.(matematická, jazyková orientácia)
* Venovať sa rozvoju čitateľskej a finančnej gramotnosti a rozvoju kľúčových kompetencií. (aktivity Čitateľský luskáčik, čítanie s rodičmi)
* Viesť žiakov k zvyšovaniu jazykovej zdatnosti tak, aby boli schopní komunikácie minimálne v jednom cudzom jazyku. Zamerať sa na vyučovanie cudzieho jazyka už od 1. ročníka.
* Vyhľadávať, rozvíjať a podporovať talentovaných žiakov a pripravovať ich na rôzne súťaže.
* Rozvíjať a podporovať aktivity žiakov v záujmových útvaroch a záujmových krúžkoch. (aj v spolupráci s rodičmi, občanmi a organizáciami ZUŠ)
* Poskytovať mnohostrannú starostlivosť deťom zo sociálne znevýhodneného a zanedbaného prostredia a podporovať ich školskú úspešnosť, hľadať potenciál u šikovných žiakov(školský psychológ, sociálny pracovník, rómsky asistent, ŠKD)
* Vytvárať nulté ročníky pre žiakov, ktorí nedosiahli školskú zrelosť.
* Neustále skvalitňovať konzultačné služby pre žiakov a rodičov. (besedy, akcie školy)
* V edukačnom procese využívať moderné aktivizujúce a inovatívne metódy práce so žiakmi. Na I. stupni ZŠ budem preferovať tvorivé vyučovanie*s* prvkami regionálnej a  globálnej výchovy, integrovaného  vyučovania s využívaním medzi predmetových vzťahov a didaktických hier. Na II. stupni ZŠ   postupne zavádzať prvky skupinového vyučovania , otvoreného i projektového vyučovania. (žiaci II. stupňa vyučujú I. stupeň,)
* Vytvárať podmienky na rozvíjanie športu, podporovať rozvoj telesnej kultúry hlavne na hodinách telesnej výchovy, v záujmových útvoroch a spoluprácou so športovými organizáciami.
* Environmentálny projekt Zelená škola.
* V školskom klube detí napomáhať rozvoju práce s IKT, čitateľskej gramotnosti a rozvoja kompetencií, kreativity, telesnej a rozumovej vyspelosti žiakov.
* V MŠ systematicky pripravovať predškolákov na vstup do ZŠ, dbať na pravidelnú dochádzku žiakov zo SZP, prepojenie MŠ a prvého stupňa formou spoločných aktivít.(po zápise každý mesiac stretnutie na adaptáciu detí do ZŠ)

1. *KONCEPČNÝ ZÁMER V OBLASTI RIADENIA ŠKOLY A ORGANIZÁCIE ŽIVOTA V ŠKOLE*

ROZHODUJÚCIM FAKTOROM PRI ZVYŠOVANÍ KVALITY ŠKOLY JE MANAŽMENT ŠKOLY. NIČ V ŠKOLE SA NEZMENÍ BEZ AKTÍVNEJ PODPORY MANAŽMENTU ŠKOLY. AKÝ JE CHARAKTER A OSOBNOSŤ VEDÚCICH PRACOVNÍKOV ŠKOLY, TAKÝ BÝVA AJ CHARAKTER ŠKOLY A SPRÁVANIE SA ZAMESTNANCOV .

Prvoradou úlohou riaditeľa školy  je :

* Motivovať svojich učiteľov, získať ich pre presadzovanie kvality a pre permanentné zlepšovanie všetkých procesov, ktoré v škole prebiehajú.
* Podporovať osobný rozvoj, rast ľudí. Ľudia sa nepovažujú iba za zamestnancov, ale za spoločníkov, spolumajiteľov, ktorí sa cítia byť zodpovední za osud organizácie.
* Zamestnancov odmeňovať za prácu, výkon, produktivitu, nie za účasť v zamestnaní.
* Autoritatívny systém riadenia nahradiť sieťovým riadením, v ktorom je každý zdrojom informácií pre každého.
* Plán plánovaných pracovných porád, hodnotiace porady
* Preferovať a vytvárať dobré pracovné prostredie.
* Realizovať ďalšie vzdelávanie učiteľov (Vzdelávania je možné organizovať na pôde školy. Prednášajúci, príde k nám do ZŠ a poskytne služby MPC v rámci kreditových školení ktoré sú pre školu potrebné)
* Odbúravať vyhorenosť učiteľa prostredníctvom psychologických tréningov v spolupráci s Centrom pedagogicko-psychologického poradenstva a prevencie (CPPP a P) v Trebišove.
* Rozvíjať dobrú spoluprácu so zriaďovateľom a poradnými orgánmi školy, partnerskými a inými inštitúciami.
* Zabezpečiť školského psychológa a sociálneho pracovníka na pomoc pri zvládaní krízových výchovných problémov. Dôslednosť je najdôležitejšia vec!

1. *KONCEPČNÝ ZÁMER V OBLASTI SPOLUPRÁCE S RODIČMI*

Schopnosť efektívnej komunikácie považujem za jadro úspechu pri zvyšovaní kvality školy.

* Otvoriť školu širokej verejnosti a organizovať podujatia školy za účasti rodičov.
* Realizovať otvorené vyučovacie hodiny pre rodičov - Dni otvorených dverí.
* Využívať spoluprácu rodičov vo všetkých oblastiach.
* Otvoriť školu rodičom – zviditeľniť tak prácu zamestnancov školy.

1. *KONCEPČNÝ ZÁMER V OBLASTI POSILNENIA IMIDŽU ŠKOLY*

V súčasnom období zápasia školy s veľkými problémami, ktoré pramenia najmä zo znižujúceho sa počtu žiakov a zatvárania škôl. *Okrem ponuky kvalitného vzdelávania musí škola ponúknuť aj určitú pridanú hodnotu, ktorá posilní imidž školy.*

Veľká príležitosť, ktorá sa ponúka, je využitie event marketingu. Slovo *„event“* sme prebrali z anglického „event“ a znamená „plánovaná akcia, *podujatie*, udalosť“.

Eventy sú veľmi obľúbené, pretože ide o akcie spojené s veľkým emocionálnym zážitkom, ktoré *vplývajú na priaznivú študijnú klímu* nielen v internom prostredí školy, ale môžu *osloviť aj širokú verejnosť.*

*Podľa cieľovej skupiny* môžeme eventy v škole rozdeliť na :

* *eventy zamerané na súčasných študentov –*Vianočný večierok, Škola hľadá Superstar, Pasovanie prvákov, Karneval, Hurá na prázdniny, slávnostná rozlúčka s deviatakmi
* *eventy zamerané na potencionálnych zákazníkov (žiakov)*– Deň otvorených dverí, Deti deťom ZŠ a MŠ, zápis do 1. ročníka
* *eventy zamerané na zamestnancov školy*– plesy, schôdze, oslavy, jubileá, výlety, semináre a školenia pre zamestnancov, Deň učiteľov s účasťou bývalých pedagógov
* *eventy zamerané na rodičov*– plesy, Deň otvorených dverí, Vianočný večierok, rodičovský Fašiangový ples, Majáles, Deň rodiny
* hlavným cieľom je informovať verejnosť o existencii školy, o pripravovaných zápisoch, o výsledkoch školy

1. *KONCEPČNÝ ZÁMER V OBLASTI SPOLUPRÁCE S PARTNERMI*

       Pre školu ako takú  a jej manažment je veľmi dôležité obsadenie postu predsedu Rodičovského združenia, členov výboru RZ i predsedu Rady školy a členov RŠ.

* Spolupracovať so zriaďovateľom pri plánovaní investícií.
* Spolupracovať s poslancami.
* Zapájať sa do akcií obce, súťaží, školení a pod.
* Spolupráca s neplno organizovanými školami (Brezina, Slivník)
* Rozvíjať spoluprácu s organizáciami, občianskymi združeniami a cirkvou na podporu vzdelávania a všestranného rozvoja osobnosti žiakov školy.
* Rozšíriť a aktualizovať webovú stránku školy.
* Pravidelne informovať verejnosť o aktivitách školy.

Moderná škola sa nezaobíde ani  bez spolupráce so psychológom, špeciálnym pedagógom, právnikom, ekonómom, informatikom, lekárom a inými odborníkmi.

1. *KONCEPČNÝ ZÁMER V OBLASTI MATERIÁLNO-TECHNICKÝCH PODMIENOK ŠKOLY*

* Vytvárať optimálne podmienky pre výchovno-vzdelávací proces. Efektívne využívať pridelené finančné prostriedky na zlepšovanie úrovne vybavenosti školy učebnými pomôckami a školským nábytkom.
* Kompletná rekonštrukcia tried, maľovanie, výmena dverí.
* Zateplenie, fasáda školy.
* Rozšírenie parkovacích miest v areály školy.
* Dobudovať oplotenie a vstupnú bránu do školy.
* Vybudovať zelenú oddychovú zónu - park pred školou.
* Zmodernizovať PC učebňu, zlepšiť pripojenie na internet v škole.
* Interaktívne tabule vo všetkých triedach.
* Priestory na uzamykanie telesnej a výtvarnej výchovy vo všetkých triedach.
* Zapájať sa do projektov, reagovať na výzvy MŠVVaŠ SR v spolupráci so zriaďovateľom získať doplnkové zdroje na postupné zlepšovanie vybavenosti školy, snažiť sa o celkovú renováciu interiéru budovy školy.
* Zabezpečiť miestnosť a vybavenie pre činnosť ŠKD .
* Skrášľovať okolie školy dbať o starostlivosť o zeleň v areáli ZŠ a MŠ.
* Aktívne zapájať zamestnancov, rodičov a žiakov pri skrášľovaní prostredia.
* Zapájať žiakov do zberových a iných aktivít, z ktorých je možnosť získať pre školu finančné prostriedky.

1. *PROJEKTY*

* Neustále sledovať a zapájať sa do projektov ponúkaných hlavne MŠ SR, európskymi inštitúciami, renomovanými firmami a organizáciami.
* Získavať finančnú podporu pre školu zapájaním sa do projektov a grantov.

V Kuzmiciach dňa 15. 09. 2018

Mgr. Jozefína Martončíková

          riaditeľka školy